Innsigelse på forslag om felles rektor for Søvik og Tjøtta oppvekstsenter

Vi i områdeutvalget for Søvik og Hamnes vil fraråde dette forslaget på det sterkeste av flere årsaker.

Både Søvik og Tjøtta oppvekstsenter med barnehage, 1-10 skole og SFO trenger en dedikert leder med 100% tilstedeværelse på begge plasser. Forslag om en felles rektor vil medføre en stor svekkelse av ledelse og tilstedeværelse samt utvikling og ivaretakelse av personell med en slik fordeling.

Dette vil også medføre høyere belastning og slitasje på eksisterende stabb mtp. En eventuelt assisterende rektor stilling som tiltenke begge plasser.

Viser også til trender ellers i Kommunen vedrørende ansettelser av rektor på andre skoler som vanskelig og en krevende post å fylle. En slik dobbeltstilling vil være krevende og det skal også nevnes over 2 mil avstand mellom de to oppvekstsentrene.

Vi ser også dette som en destruktiv tendens mot et evig forsøk på å bygge ned eller i verstefall gå mot en avviking av en av skolene, vi i områdeutvalget jobber for bolyst og verdiskapning i distriktet vi representerer og viser til økt kapasitet i barnehagen på Søvik som et tegn på flere ny-etablerere og generasjonsskifter. Rektor som øverste leder på en slik plass er av svært stor betydning og vi ber derfor om at dette forslaget revurderes.